Na podlagi 57. člena Zakon o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772) – ZIUPOPDVE) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE in [119/21](http://www.uradni-list.si/1/objava.jsp?sop=2021-01-2550) – ZČmIS-A)

**Ministrstvo za pravosodje, Uprava Republike Slovenije za izvrševanje kazenskih sankcij,** objavlja strokovno-tehnično delovno mesto za nedoločen čas

**FINANČNIK V (1102) na Generalnem uradu, v Sektorju za splošne, pravne in ekonomske zadeve, Oddelku za finance**.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba (V. stopnja izobrazbe);
* najmanj 6 mesecev delovnih izkušenj;
* znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednost pri izbiri bodo imeli kandidati s poznavanjem finančnega področja in relevantnimi delovnimi izkušnjami s finančnega področja.**

Delovno področje:

* vodenje posebnih evidenc (lastne dejavnosti, DI, OS, službenih vozil, zavarovanje, stroškov telefonije, odškodninski zahtevki…);
* preverjanje skladnosti dokumentov z zakonskimi določili, ki urejajo to področje;
* evidentiranje prispelih in izdanih računov;
* sodelovanje pri pripravi likvidnostnega načrta, spremljanje realizacije in odstopanj;
* sodelovanje pri pripravi analiz, informacij, poročil in drugih gradiv;
* sodelovanje pri izvedbi letnega popisa sredstev in obveznosti do virov sredstev;
* izvrševanje finančnega načrta;
* izvajanje nalog v zvezi s pripravo in obračunom plač in drugih stroškov dela;
* vodenje in izdelava obračunov nagrad za zaprte osebe in s tem povezanih evidenc;
* vodenje depozita zaprtih oseb;
* poslovanje z gotovino;
* kontrola in obračun potnih nalogov;
* fakturiranje, obračun DDV, izdelava stroškovnikov;
* izvajanje drugih nalog enake ali podobne zahtevnosti s širšega področja dela.

Posebnosti delovnega mesta: delo v eni izmeni.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta);
3. izjavo kandidata, da ima znanje uradnega jezika;
4. izjavo kandidata, da za namen tega postopka dovoljuje Upravi Republike Slovenije za izvrševanje kazenskih sankcij pridobitev podatkov iz uradnih evidenc.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena na obrazcu, ki je priloga te objave z natančno izpolnjenimi vsemi rubrikami in podpisanimi izjavami.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav k prijavi in z osebnim razgovorom ter po potrebi pisnim preverjanjem znanja.

Z izbranim kandidatom bo sklenjena pogodba o zaposlitvi za delovno mesto finančnik V za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal na sedežu Uprave republike Slovenije za izvrševanje kazenskih sankcij, Beethovnova ulica 3, Ljubljana oziroma na celotnem območju delovanja uprave.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo »Javna objava – finančnik V, št. 110-119/2021« na naslov: Uprava Republike Slovenije za izvrševanje kazenskih sankcij, Generalni urad, Beethovnova ulica 3, 1000 Ljubljana, in sicer v roku treh (3) delovnih dni po objavi na enotnem portalu državne uprave oziroma Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.ursiks@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave: https://www.gov.si/zbirke/delovna-mesta/.

Informacije o delovnem področju: ga. Urška Ferbar, telefon: 01 300 56 50.

Informacije o izvedbi javne objave: ga. Barbara Čop, e-naslov: [barbara.cop@gov.si](mailto:barbara.cop@gov.si) oz. telefon: 01 300 56 47.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.